
J e g y z ő k ö n y v

Készült: Halásztelek Város Önkormányzat Képviselő-testület 2012. augusztus 27-én, 17,00 órakor megtartott rendkívüli ülésén.

Az ülés helye:  Márai Sándor Közművelődési Intézmény és Városi Könyvtár 

  Liszt Ferenc Hangversenyterem 
  (2314 Halásztelek, Somogyi Béla u. 50.)  
Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők 
Megjelent meghívottak: Baloghné dr. Nagy Edit jegyző, Csillag Erika aljegyző, Orsós Éva adó- és pénzügyi irodavezető, Tóth Viktor műszaki irodavezető, Györök Zsolt Zoltánné, Vass Dénes külső bizottsági tagok
Nyílt ülés I. rész

Szentgyörgyi József köszönti a testületi ülésen megjelenteket. Megállapítja, hogy a testület 9 fővel határozatképes. Megkérdezi, ki jelentkezik jegyzőkönyv hitelesítőnek. Megállapítja, hogy Erdődi Sándorné és Papp Kornél jelentkezik. Kéri a testület tagjait, szavazzanak a jegyzőkönyv-hitelesítők személyéről. Megállapítja, hogy a testület egyhangúlag elfogadta a jegyzőkönyv-hitelesítőket. Ismerteti, a napirendek megegyeznek a meghívóban jelzettekkel. A napirenddel kapcsolatban kérdés, észrevétel nem lévén szavazásra bocsátja azt. Megállapítja, hogy a testület egyhangúlag elfogadta a napirendet. Ismerteti, a mai ülés menetrendje szerint először a hivatalos testületi ülésre, majd a vendégek fogadására, bemutatására és a szándéknyilatkozat ünnepélyes aláírására kerül sor. A rendkívüli ülés keretében 7 napirendre tett javaslatot, melyek nagy részét a bizottságok már megtárgyalták. A 7. napirend egy projekt előkészítés, amely nem került részletes megtárgyalásra a pénzügyi bizottsági ülésen. Ismerteti, ez ugyan olyan típusú projekt, mellyel már találkoztak a víziközmű társulás tárgyalásakor, Halásztelek, Szigethalom és Szigetszentmiklós együttesen mozog a szemétlerakó, szemétszállítás területén. Zárt ülés keretében tárgyalják a Szigethalom és Környéke Egyesített Szociális Intézmény intézményvezető munkakör betöltésére kiírt pályázattal kapcsolatos előterjesztést, melyet a szociális bizottság megtárgyalt. A napirenddel kapcsolatban kérdés, észrevétel nem lévén szavazásra bocsátja azt.
Napirend 1. pontja:
A 2011. évi költségvetési rendelet V. számú módosítása
Előterjesztő: Szentgyörgyi József polgármester

Szentgyörgyi József elmondja, képviselő-társainak kiküldte a Kormányhivatal részéről érkezett megkeresést, melynek tükrében újból kiküldésre került az előterjesztés és a határozati javaslat változatlan formában. Kérdés, észrevétel nem lévén szavazásra bocsátja a határozati javaslatot.
123/2012.(VIII.27.) számú Képviselő-testületi határozat

Halásztelek Város Önkormányzatának Képviselő-testülete a központosított állami támogatások és egyéb bevételek rendezése miatt a rendelet 3. §-ában megállapított


kiadási főösszeget 


          200 ezer Ft-tal


bevételi főösszeget


          200 ezer Ft-tal

lecsökkenti, és Halásztelek Város Önkormányzata 2011. évi költségvetésének


módosított kiadási főösszegét
1.158.182 ezer Ft-ban, valamint


módosított bevételi főösszegét
1.158.182 ezer Ft-ban

állapítja meg..

Határidő: 
azonnal 

Felelős: 
Szentgyörgyi József polgármester

4 igen

5 nem

0 tartózkodás




e l u t a s í t v a

Napirend 2. pontja:

A 2011. évi költségvetés teljesítéséről szóló beszámoló 
Előterjesztő: Szentgyörgyi József polgármester

Szentgyörgyi József közli, szóbeli kiegészítése ugyan az, mint az előző napirendnél. Kérdésnek, hozzászólásnak ad helyt.
Papp Kornél jelzi, amennyiben a Képviselő-testület elutasítja a határozati javaslatot, akkor indoklást szeretne fűzni a határozathoz, melyet akár most, akár a szavazás után szeretne felolvasni.
Szentgyörgyi József kéri, most olvassa fel Képviselőtársa.

Papp Kornél felolvassa az indoklást. „Indoklás a 2011. évi költségvetés teljesítéséről szóló beszámoló napirendi ponthoz. Halásztelek Város 2011. évi zárszámadását a Képviselő-testület három alkalommal utasította el, melynek legfőbb oka, hogy a kiadási előirányzatok – a személyi juttatások kivételével – minden kiemelt előirányzat tekintetében túlteljesültek. Az Áht. 6. § (1) bekezdése értelmében a költségvetési kiadások a költségvetésben megállapított, vagy az év közben módosított kiadási előirányzatok mértékéig teljesíthetők. Az Áht. 34. § (1) bekezdése szerint a költségvetési rendelet módosításáról, a kiadási előirányzatok átcsoportosításáról a Képviselő-testület dönt. Az (5) bekezdés értelmében a Képviselő-testület negyedévenként, a döntése szerinti időpontokban, de legkésőbb az éves költségvetési beszámoló előkészítésének határidejéig, december 31-ei hatállyal módosítja a költségvetési rendeletét. 

A beszámoló a következő hibákat tartalmazza:

· A tartalék összege a beszámolóban 14.493 eFt, a 2012. március 25-én kelt könyvvizsgálói jelentésben 8.536 eFt, a 2012. június 26-ai pénzügyi bizottsági ülésre újonnan küldött könyvvizsgálói jelentésben – amelynek dátuma ismét 2012. március 25. – pedig módosul ez az összeg 108.943 eFt-ra, az V. számú módosításban pedig 12.221 eFt ez az összeg.

· A 7., 8., és 10. számú melléklet nem szerepel a kiküldött anyagban. 

·  Több helyen 2010. évszám szerepel a 2011. évszám helyett.

· A 9. számú melléklet – működési és felhalmozási bevételek és kiadások mérlegszerű bemutatása – tartalma nem lehet helytálló, mivel nem tartalmazza a hitelt. 

· Igazgatás szakfeladat esetén a dologi kiadások összege az 5. számú melléklet szerint 38.120 eFt, a 3. számú melléklet szerint 37.119 eFt.

· A működési kiadások a határozati javaslatban 786.990 eFt, a 9. számú mellékletben 873.402 eFt.

· A 16. számú mellékletben a hitelállomány kimutatása nem megfelelő.

· Ezen túlmenően számszaki hibák jellemzőek a beszámoló egészére.
· A beszámolóhoz kapcsolódó V. számú módosításban a módosított kiadási főösszeg 1.158.182 eFt, mely nem egyezik meg a kiadási főösszegen belül a költségvetési előirányzatok összegével, ami 1.179.533 eFt, a különbség 21.351 mFt.

2012. június 28-án, amikor az előterjesztést harmadik alkalommal tárgyalta a Képviselő-testület, az azt elutasító határozathoz indoklásul meghozta a 93/2012.(VI.28.)számú határozatát. A Képviselő-testület felelősséggel nem tudja elfogadni a beszámolót, felkéri a Polgármestert, hogy állapítsa meg ki a felelős, hogy a zárszámadás nem felel meg a jogszabályi előírásoknak.”

Erdődi Sándorné (kérésére szó szerint): „A törvényességi észrevételhez lenne egy pár szavam. Én, mint képviselő nagyon szégyellem magam. Emlékezetem óta ilyen még nem fordult elő az önkormányzatnál. Már korábban is elmondtam a véleményemet, a bizottsági ülésen meg a testületi üléseken is, most pár gondolatot jobbító szándékkal szeretnék ismételten elmondani. Valóban két alkalommal tárgyalta a bizottság is és a testület is a 2011-es zárszámadást. Nem állítom azt, hogy az előterjesztésben nem voltak kisebb hiányosságok, de a főösszeg, a mérleg főösszege, a zárszámadás főösszege a mai napig nem változott, így a beszámolót elfogadásra javasoltam akkor is és most is azt teszem. Igennel szavaztam. Miért? A negyedik ciklusban vagyok önkormányzati képviselő, minden alkalommal a pénzügyi bizottságban voltam, sőt 2006-tól 2010-ig a pénzügyi bizottságot vezettem. Nem az első alkalommal látom a város költségvetését, meg a zárszámadását is. Úgy vélem 10-12 éves tapasztalatom alapján jól döntöttem. A város zárszámadását rajtam kívül tekintélyes pénzügyi szakemberek, az országos tender alapján véleményezték és ellenőrizték, megkaptuk a belső ellenőr és a független könyvvizsgáló jelentését is, amiben az áll, hogy Halásztelek Város Önkormányzata 2011. évi egyszerűsített beszámolóját a számviteli törvényben, a vonatkozó kormányrendeletben foglaltaknak és az általános számviteli elveknek megfelelően készítette és 2011. december 31-én a vagyoni és a pénzügyi helyzetről, a működés eredményéről valós, megbízható képet ad. Összességében a mérleg főösszege 6.327.506 ezer, ez nem változott, ugyancsak nem változott a bevétel 1.136.221 ezer forint, 98,1 %-ban teljesült. A kiadás 1.139.867, ez 98,4 %, tehát a teljesítés egyik helyen sincsen túl a 100 %-on. Az, hogy szakfeladatonként van olyan eset, hogy a teljesítés meghaladta a 100 %-ot, másik esetben meg kevesebb, az nem vitatható. Végső soron úgy érzem, a város a kötelező feladatait ellátta, az intézményeket működtette, a dolgozókat kifizette, az esedékes beruházással kapcsolatosan a hitelt törlesztette. Igaz itt meg kell jegyeznem, likviditási hitelt vettünk fel, de úgy tudom, 2012 első hónapjaiban nullára redukálódott. Gondosan, odafigyeléssel és takarékosan gazdálkodott a maga módján az önkormányzat, ahogy tehette. Kérdésem, miért nem lehetett akkor ezt a költségvetést megszavazni a javítás után. Kérem képviselőtársaimat, fontolják meg az általam elmondottakat és az lenne a város érdeke, még egyszer hangsúlyozom a város érdeke, hogy tessék a személyeskedést félretenni és kérem, fogadják el a pénzügyi beszámolót és a zárszámadást a javítás után. Köszönöm szépen, ennyit szerettem volna elmondani.”
Szentgyörgyi József további kérdés, észrevétel nem lévén szavazásra bocsátja a határozati javaslatot.
124/2012.(VIII.27.) számú Képviselő-testületi határozat

Halásztelek Város Önkormányzatának Képviselő-testülete a 2011. évi költségvetés végrehajtásáról szóló zárszámadást 

1.136.221 eFt bevétellel és 

1.139.867 eFt kiadással

hagyja jóvá.

Határidő: 
azonnal 

Felelős: 
Szentgyörgyi József polgármester

4 igen

5 nem

0 tartózkodás




e l u t a s í t v a

Szentgyörgyi József bejelenti, a 3. napirendi pont következik.
Papp Kornél kéri Polgármester urat, szavaztassa meg az általa felolvasott indoklást.

Szentgyörgyi József válasza, az indoklás jegyzőkönyvbe van véve, ha szavaztatni szerette volna, akkor ki kellett volna előre küldeni határozati javaslatként a képviselőknek. Képviselői indítványként meg tudja szavaztatni.

Papp Kornél kéri, akkor képviselői indítványként szavazzon a testület róla.
Szentgyörgyi József szavazásra bocsátja Papp Kornél képviselői indítványát.

125/2012.(VIII.27.) számú Képviselő-testületi határozat:

Halásztelek Város Önkormányzatának Képviselő-testülete – Papp Kornél képviselői indítványára – a 2011. évi költségvetés teljesítéséről szóló beszámolóhoz az alábbi indoklást fűzi:
Halásztelek Város 2011. évi költségvetésének zárszámadását a Képviselő-testület három alkalommal utasította el, melynek legfőbb oka, hogy a kiadási előirányzatok – a személyi juttatások kivételével – minden kiemelt előirányzat tekintetében túlteljesültek. Az Áht. 6. § (1) bekezdése értelmében a költségvetési kiadások a költségvetésben megállapított, vagy az év közben módosított kiadási előirányzatok mértékéig teljesíthetők. Az Áht. 34. § (1) bekezdése szerint a költségvetési rendelet módosításáról, a kiadási előirányzatok átcsoportosításáról a Képviselő-testület dönt. Az (5) bekezdés értelmében a Képviselő-testület negyedévenként, a döntése szerinti időpontokban, de legkésőbb az éves költségvetési beszámoló előkészítésének határidejéig, december 31-ei hatállyal módosítja a költségvetési rendeletét. 
A beszámoló a következő hibákat tartalmazza:

· A tartalék összege a beszámolóban 14.493 eFt, a 2012. március 25-én kelt könyvvizsgálói jelentésben 8.536 eFt, a 2012. június 26-ai pénzügyi bizottsági ülésre újonnan küldött könyvvizsgálói jelentésben – amelynek dátuma ismét 2012. március 25. – pedig módosul ez az összeg 108.943 eFt-ra, az V. számú módosításban pedig 12.221 eFt ez az összeg.

· A 7., 8., és 10. számú melléklet nem szerepel a kiküldött anyagban. 

·  Több helyen 2010. évszám szerepel a 2011. évszám helyett.

· A 9. számú melléklet – működési és felhalmozási bevételek és kiadások mérlegszerű bemutatása – tartalma nem lehet helytálló, mivel nem tartalmazza a hitelt. 

· Igazgatás szakfeladat esetén a dologi kiadások összege az 5. számú melléklet szerint 38.120 eFt, a 3. számú melléklet szerint 37.119 eFt.

· A működési kiadások a határozati javaslatban 786.990 eFt, a 9. számú mellékletben 873.402 eFt.

· A 16. számú mellékletben a hitelállomány kimutatása nem megfelelő.

· Ezen túlmenően számszaki hibák jellemzőek a beszámoló egészére.

· A beszámolóhoz kapcsolódó V. számú módosításban a módosított kiadási főösszeg 1.158.182 eFt, mely nem egyezik meg a kiadási főösszegen belül a költségvetési előirányzatok összegével, ami 1.179.533 eFt, a különbség 21.351 mFt.

2012. június 28-án, amikor az előterjesztést harmadik alkalommal tárgyalta a Képviselő-testület, az azt elutasító határozathoz indoklásul meghozta a 93/2012.(VI.28.)számú határozatát. A Képviselő-testület felelősséggel nem tudja elfogadni a beszámolót, felkéri a Polgármestert, hogy állapítsa meg ki a felelős, hogy a zárszámadás nem felel meg a jogszabályi előírásoknak. 

Határidő: 
azonnal
Felelős: 
Szentgyörgyi József polgármester



5 igen



2 nem



2 tartózkodás



e l f o g a d v a

Szentgyörgyi József kéri, legközelebb ha ilyen határozati javaslat van, akkor azt előre kapják meg a képviselő-testület tagjai, hogy felkészülhessenek pro-kontra érvekkel. 
Napirend 3. pontja:
Előterjesztés a Hunyadi Mátyás Általános Iskola Gimnázium és Alapfokú Művészetoktatási Intézmény igazgatói pályázatának érvénytelenségének megállapítására új pályázat kiírására 
Előterjesztő: FIDESZ képviselőcsoport

Szentgyörgyi József kéri az oktatási bizottság elnökét, ismertesse a bizottság döntését.
Papp Kornél ismerteti, az oktatási bizottság augusztus 16-án tárgyalta rendkívüli ülésen az előterjesztést. A bizottság elfogadta Tóth Endre Attila képviselő javaslatát, nevezetesen hogy a pályázati felhívásban ne szerepeljen a pályázat elbírálásánál előnyként a felsőfokú nyelvvizsga. 

Szentgyörgyi József kéri, elsőként a pályázat visszavonásáról, majd az új pályázati felhívás szövegéről szavazzanak. A pályázati felhívás szóbeli indoklásánál ismertetheti Elnök úr, hogy a bizottság mit döntött. ismertetheti Elnök úr, hogy a bizottság mit döntött. Jelzi, a kiküldött előterjesztés már a bizottság által elfogadottak szerint került megszerkesztésre. 
Papp Kornél ismerteti, az oktatási bizottság 3 igen, 2 nem szavazattal javasolja a Képviselő-testületnek a 2012. június 28-ai határozatával kiírt pályázat érvénytelenítését. 

Szentgyörgyi József kérdésnek, hozzászólásnak ad helyt.

Végváriné Nyíri Lídia úgy gondolja, az előző pályázati kiírás törvényes volt. Ez az új kiírás minimálisabb szintre van csökkentve, véleménye szerint az új pályázati kiírás egy meghatározott személyre szól.

Szentgyörgyi József további kérdés, észrevétel nem lévén szavazásra bocsátja a határozati javaslatot.

126/2012.(VIII.27.) számú Képviselő-testületi határozat:

Halásztelek Város Önkormányzatának Képviselő-testülete a Hunyadi Mátyás Általános Iskola, Gimnázium és Alapfokú Művészetoktatási Intézmény intézményvezető (magasabb vezető) beosztás ellátására 2012. június 28-i határozatával kiírt pályázatot – tartalmi hiba következtében – érvénytelenné nyilvánítja.

Határidő: 

azonnal

Felelős: 

Szentgyörgyi József polgármester
5 igen

0 nem

4 tartózkodás



e l f o g a d v a
Szentgyörgyi József kéri az oktatási bizottság elnökét ismertesse a bizottság döntését.

Papp Kornél ismerteti, a bizottság a pályázati felhívásról szóló határozati javaslat elfogadását 3 igen és 2 tartózkodás mellett javasolja a Képviselő-testületnek. Elmondja, változás a korábbiakhoz képest annyi, van egy olyan feltétel, ami 2012. szeptember 1. utáni intézményvezetői megbízásoknál elengedhetetlen, a nemzeti köznevelésről szóló törvény 67. § (1) bekezdés alapján, pedagógus-szakvizsga keretében szerzett intézményvezetői szakképzettség szükséges. A másik változás, hogy a felsőfokú nyelvvizsga kikerült a pályázati szövegből, illetve a határidők módosultak 30 napra, illetve november 30-ra, továbbá az intézményvezetői megbízás kezdete pedig 2012. december 1.

Szentgyörgyi József kérdésnek, észrevételnek ad helyt.

Stefanik Zsolt számára igen furcsa, hogy pont egy nyelvtanár tette a javaslatot a felsőfokú nyelvvizsga elhagyására, hisz most is pont külföldi vendégek vannak az iskolában, s az igazgatónő nem szorul tolmácsra. Véleménye szerint egy ekkora iskolában, egy ilyen pályázatnál fontos az, hogy olyan igazgató legyen, aki felsőfokú nyelvvizsgával rendelkezik, hisz egy évben többször is külföldi vendégek látogatnak el az iskolába, ahol az igazgató asszony tolmács nélkül tudja körbevezetni őket.

Szentgyörgyi József kérdés, észrevétel nem lévén szavazásra bocsátja a határozati javaslatot.

127/2012.(VIII.27.) számú Képviselő-testületi határozat:

Halásztelek Város Önkormányzatának Képviselő-testülete új pályázatot hirdet a Hunyadi Mátyás Általános Iskola, Gimnázium és Alapfokú Művészetoktatási Intézmény intézményvezető (magasabb vezető) beosztás ellátására az alábbi tartalommal és szövegezéssel:

 „Pályázati felhívás”

Halásztelek Város Önkormányzatának Képviselő-testülete a "Közalkalmazottak jogállásáról szóló" 1992. évi XXXIII. törvény 20/A. § alapján pályázatot hirdet a Hunyadi Mátyás Általános Iskola, Gimnázium és Alapfokú Művészetoktatási Intézmény intézményvezető (magasabb vezető) munkakör betöltésére.

A közalkalmazotti jogviszony időtartama:

határozott idejű 2012. december 1. napjától 2017. november 30. napjáig tartó közalkalmazotti jogviszony
Foglalkoztatás jellege: 

Teljes munkaidő 

A munkavégzés helye:

2314 Halásztelek, Somogyi Béla u. 50.

A munkakörbe tartozó, illetve a vezetői megbízással járó lényeges feladatok:

A Hunyadi Mátyás Általános Iskola, Gimnázium és Alapfokú Művészetoktatási Intézményben a nevelési- oktatási tevékenység irányítása, a jogszerű működés biztosítása.

Illetmény és juttatások:

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.
A nemzeti köznevelésről szóló CXC. Tv. 67. § (1) alapján a magasabb vezetői megbízás feltételei:
· egyetemi szintű tanári végzettség és szakképzettség; 
· pedagógus-szakvizsga keretében szerzett intézményvezetői szakképzettség;
· legalább öt év pedagógus-munkakörben szerzett szakmai gyakorlat;

· a nevelési-oktatási intézményben pedagógus-munkakörben fennálló, határozatlan időre szóló alkalmazás, illetve a megbízással egyidejűleg pedagógus-munkakörben történő, határozatlan időre szóló alkalmazás;
· büntetlen előélet, cselekvőképesség;
· magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy;
A pályázat elbírálásánál előnyt jelent:

· 5 évnél több szakmai gyakorlat és vezetői tapasztalat 
A pályázat részeként benyújtandó iratok, igazolások:

· a pályázó részletes szakmai önéletrajza 

· az intézmény vezetésére vonatkozó szakmai program, szakmai helyzetelemzésre épülő fejlesztési elképzelésekkel (vezetői program) 

· 3 hónapnál nem régebbi hatósági erkölcsi bizonyítvány 

· szakmai végzettséget igazoló oklevelek másolata 

· nyilatkozat arra vonatkozóan, hogy a pályázati anyagot a pályázati eljárásban résztvevők megismerhetik, illetve a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul 

· pályázó beleegyező nyilatkozata arról, hogy a vagyonnyilatkozat-tételi kötelezettségének eleget tesz 

· a pályázó nyilatkozata arra vonatkozóan, hogy a képviselő-testület a pályázat elbírálását nyílt vagy zárt ülés keretében tárgyalja 

· nyilatkozat arra vonatkozóan, hogy a pályázat tartalma harmadik személlyel közölhető 

· a hiányosan benyújtott pályázatok formai hibásnak minősülnek és a pályázatból kizáratnak.
A pályázat benyújtásának határideje: a megjelenéstől számított 30. nap

A pályázati kiírással kapcsolatosan további információt Sirokiné Szebeni Katalin humánpolitikai ügyintéző nyújt, a 06-24/517-260-as telefonszámon.

A pályázatok benyújtásának módja: 

· Postai úton, a pályázatnak a Halásztelek Város Önkormányzat címére történő megküldésével (2314 Halásztelek, Posta köz 1. ). Kérjük a borítékon feltüntetni a pályázati adatbázisban szereplő azonosító számot: …../2012 , valamint a munkakör megnevezését: intézményvezető.

· Személyesen:  Pest megye, 2314 Halásztelek, Posta köz 1. 

A pályázat elbírálásának módja, rendje:

A jogszabályokban előírt véleményezési eljárást követően, Halásztelek Város Önkormányzatának Képviselő-testülete dönt. 

A pályázat elbírálásának határideje: 2012. november 30.

A pályázati kiírás további közzétételének helye, ideje: 

· Halásztelek Város honlapja

· Oktatási és Kulturális Közlöny 

A munkáltatóval kapcsolatban további információt a www.halasztelek.hu honlapon szerezhet. 

A KÖZIGÁLLÁS publikálási időpontja: 2012. ….”
Határidő: 

azonnal

Felelős: 

Szentgyörgyi József polgármester
5 igen

0 nem

4 tartózkodás



e l f o g a d v a
Napirend 4. pontja:
A Márai Sándor Közművelődési Intézmény és Városi Könyvtár igazgatói pályázatának kiírása 
Előterjesztő: Szentgyörgyi József polgármester

Szentgyörgyi József kéri az oktatási bizottság elnökét, ismertesse a bizottság döntését. 
Papp Kornél ismerteti, a bizottság 5 igen szavazattal javasolja a határozati javaslat elfogadását a Képviselő-testületnek. Elmondja továbbá, a pályázat visszavonására azért került sor, mert egy szakmai szervezet elnöke kifogást emelt, tartalmi hibának tekintette, hogy vezetői gyakorlathoz kötötték a pályázatot, a tartalmi hibák között szerepelt a nyelvvizsgának az elvárása is. Polgármester úr, mint előterjesztő befogadta a pályázati feltételek rész átláthatóbbá tételére vonatkozó módosító indítványt, nevezetesen a 150/1992. kormányrendeletre hivatkozóan a szakmai gyakorlatra vonatkozó elemét Jegyző asszony pontosította. 
Szentgyörgyi József kérdés, észrevétel nem lévén szavazásra bocsátja a határozati javaslatot.
128/2012.(VIII.27.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy a 108/2012.(VI.28.) számú határozatával elfogadott pályázati kiírást visszavonja. Az intézményvezetői álláshelyre új – jelen határozat melléklete szerinti – pályázatot ír ki.
Határidő: 

azonnal

Felelős: 

Szentgyörgyi József polgármester
9 igen

0 nem

0 tartózkodás

128/2012.(VIII.27.)sz. határozat melléklete
Halásztelek Város Önkormányzatának Képviselő-testülete pályázatot hirdet az Márai Sándor Közművelődési Intézmény és Városi Könyvtár igazgató (magasabb vezető) beosztás ellátására az alábbi tartalommal és szövegezéssel:
                                                   „P á l y á z a t i f e l h í v á s”
Halásztelek Város Önkormányzatának Képviselő-testülete pályázatot hirdet az Márai Sándor Közművelődési Intézmény és Városi Könyvtár igazgató (magasabb vezető) beosztás ellátására.

A közalkalmazotti jogviszony időtartama: határozatlan idejű közalkalmazotti jogviszony

Foglalkoztatás jellege: teljes munkaidő

Vezetői megbízás időtartama: 5 év határozott időre, 2012. november 1-jétől - 2017. október 31-éig

Munkavégzés helye: Pest megye, 2314 Halásztelek, Posta köz 1.
A beosztáshoz tartozó, illetve a vezetői megbízással járó lényeges feladatok:

Magasabb vezetői feladatok ellátása

Illetmény és juttatások: Az illetmény megállapítására és a juttatásokra a „Közalkalmazottak jogállásáról szóló” 1992. évi XXXIII. törvény, valamint az e törvénynek a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott 150/1992. (XI.20.) Korm. rendelet rendelkezései az irányadók.

Pályázati feltételek:

· a 150/1992. (XI.20.) Kormány Rendelet 6/A § (1) bekezdése szerint: 

· felsőfokú közművelődési végzettség és szakképzettség vagy nem szakirányú egyetemi végzettség és felsőfokú szakirányú munkaköri szakvizsga;

· a kulturális szakemberek szervezett képzési rendszeréről, követelményeiről és a képzés finanszírozásáról szóló 1/2000. (I.14.) NKÖM rendelet szerint akkreditált vezetési szervezési, pénzügyi-gazdasági, államháztartási ismereteket is nyújtó közművelődési intézmény-vezető tanfolyam eredményes elvégzését igazoló okirat;
· a felsőfokú közművelődési végzettségnek és szakképzettségnek, vagy nem szakirányú egyetemi végzettségnek és felsőfokú szakirányú munkaköri szakvizsgának megfelelő feladatkörben legalább 5 éves szakmai gyakorlat; 
· büntetlen előélet;

· magyar állampolgárság.

Elvárt kompetenciák: Kiváló szintű szervezőkészség, kommunikációs képesség, kreativitás, problémamegoldás.

A beosztás betölthetőségének időpontja: 2012. november 1.
A pályázat benyújtásának határideje: A www.kozigallas.gov.hu internetes oldalon való megjelenéstől számított 30. nap, a pályázati kiírással kapcsolatosan további információt Sirokiné Szebeni Katalin humánpolitikai előadó nyújt, a 06/24 517-260 telefonszám /107-es mellék.

A pályázat benyújtásának módja: A pályázatot „a Márai Sándor Közművelődési Intézmény és Városi Könyvtár igazgató (magasabb vezető) beosztás” pályázat jeligével zárt borítékban 1 eredeti példányban kell leadni Halásztelek Város Polgármesteri Hivatalnál (2314 Halásztelek, Posta köz 1.).

A pályázat elbírálásának módja, rendje: Az Oktatási, Kulturális, Sport és Társadalmi Kapcsolatok Bizottság javaslata alapján – mely tartalmazza az országos szakmai szervezet képviselőjének véleményét – Halásztelek Város Önkormányzatának Képviselő-testülete dönt.

A pályázat részeként benyújtandó iratok, igazolások:
· a pályázó részletes szakmai önéletrajza 

· az intézmény vezetésére vonatkozó szakmai program, szakmai helyzetelemzésre épülő fejlesztési elképzelésekkel (vezetői program) 

· 3 hónapnál nem régebbi hatósági erkölcsi bizonyítvány 

· szakmai végzettséget igazoló oklevelek másolata 

· nyilatkozat arra vonatkozóan, hogy a pályázati anyagot a pályázati eljárásban résztvevők megismerhetik, illetve a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul 

· pályázó beleegyező nyilatkozata arról, hogy a vagyonnyilatkozat-tételi kötelezettségének eleget tesz 

· a pályázó nyilatkozata arra vonatkozóan, hogy a képviselő-testület a pályázat elbírálását nyílt vagy zárt ülés keretében tárgyalja 

· nyilatkozat arra vonatkozóan, hogy a pályázat tartalma harmadik személlyel közölhető 

· a hiányosan benyújtott pályázatok formai hibásnak minősülnek és a pályázatból kizáratnak.
2/ A Képviselő-testület felkéri a polgármestert a pályázati felhívás szövegének a www.kozigallas.gov.hu internetes oldalán és Halásztelek Város hivatalos honlapján való közzétételére.
Napirend 5. pontja:
A Hunyadi Mátyás Általános Iskola, Gimnázium és Alapfokú Művészetoktatási Intézmény igazgatói megbízásának módosítása 
Előterjesztő: Szentgyörgyi József polgármester

Szentgyörgyi József elmondja, az előzőek tükrében javaslatot tett a Képviselő-testület 2012. június 28-án elfogadott határozatának módosítására, hiszen a két pályázati kiírás alapján látható, hogy egy-egy hónap csúszásba kerülnek. Felolvassa a határozati javaslatot, majd kérdés, észrevétel nem lévén szavazásra bocsátja azt.

129/2012.(VIII.27.) számú Képviselő-testületi határozat:

Halásztelek Város Önkormányzat Képviselő-testülete úgy dönt, hogy a 106/2012. (VI.28.) számú határozatát a következők szerint módosítja:

Halásztelek Város Önkormányzatának Képviselő-testülete úgy dönt, hogy a Hunyadi Mátyás Általános Iskola, Gimnázium és Alapfokú Művészetoktatási Intézmény igazgatójának 2012. július 1. napjától 2012. november 30. napjáig Juhász Zoltánnét bízza meg.
Határidő: 

azonnal

Felelős: 

Szentgyörgyi József polgármester
5 igen

3 nem

1 tartózkodás



e l f o g a d v a
Napirend 6. pontja:
A Márai Sándor Közművelődési Intézmény és Városi Könyvtár intézményvezetői megbízásának módosítása 
Előterjesztő: Szentgyörgyi József polgármester
Szentgyörgyi József ismerteti, az előző napirendnél elhangzott indokai alapján tett javaslatot a 2012. június 28-án elfogadott határozat módosítására. Felolvassa a határozati javaslatot, majd kérdés, észrevétel nem lévén szavazásra bocsátja azt. 
130/2012.(VIII.27.) számú Képviselő-testületi határozat:

Halásztelek Város Önkormányzat Képviselő-testülete úgy dönt, hogy a 109/2012. (VI.28.) számú határozatát a következők szerint módosítja:

Halásztelek Város Önkormányzatának Képviselő-testülete úgy dönt, hogy a Márai Sándor Közművelődési Intézmény és Városi Könyvtár intézményvezetőjének 2012. július 1. napjától 2012. október 15. napjáig Véghné Bágya Ildikót bízza meg.
Határidő: 

azonnal

Felelős: 

Szentgyörgyi József polgármester
5 igen

3 nem

1 tartózkodás

Napirend 7. pontja:

Duna-Vértes köze Regionális Hulladékgazdálkodási Társulás közbeszerzési eljárás lefolytatására megbízás, és az üzemeltetésre pályázó gazdasági társaságban részvétel 

Előterjesztő: Szentgyörgyi József polgármester

Szentgyörgyi József jelzi, a pénzügyi bizottság nem tudta tárgyalni az előterjesztést. Ismerteti, augusztus 31-éig van lehetőség csatlakozni a gazdasági társuláshoz, amely társaság 8 milliárd Ft állami támogatást nyert a szeméttelep bővítésére. Köszönti az Aries Kft. jelenlévő igazgatóját, Szarvas Tibor urat. A határozati javaslat szerint részt vesz a város a Duna-Vértes köze Regionális Hulladékgazdálkodási Társulás területén történő együttműködésben, a közbeszerzési eljárás lefolytatására pedig felhatalmazzák a szervezetet. Szót ad Szarvas Tibor úrnak.

Szarvas Tibor hangsúlyozza, a dolog lényege az együttműködés. Az Aries Kft. csak tájékoztatást tud adni, hiszen a döntés a városra fog vonatkozni. Ismeretei szerint a társulás augusztus 31-ei határidőt adott meg az önkormányzatoknak a döntés meghozatalára. A határozati javaslat elfogadását javasolja. 
Szentgyörgyi József felolvassa az első határozati javaslatot, majd kérdés észrevétel nem lévén szavazásra bocsátja azt. 
131/2012.(VIII.27.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy a Duna-Vértes köze Regionális Hulladékgazdálkodási Társulás területén lévő települési önkormányzatok többségi tulajdonában lévő, a települési szilárd hulladék begyűjtésére, szállítására, és a hulladékgazdálkodási rendszer üzemeltetésére pályázó gazdasági társaságban tagként részt kíván venni. Egyúttal felhatalmazza a polgármestert, hogy a létrehozni kívánt gazdasági társaságban való részesedés és egyéb – a működésre, és az alapításra vonatkozó – kérdések tekintetében az érintett települési önkormányzatokkal és más leendő tulajdonos társakkal a szükséges tárgyalásokat folytassa le.

Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás

Szentgyörgyi József felolvassa a második határozati javaslatot, majd szavazásra bocsátja azt. 

132/2012.(VIII.27.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy a helyi önkormányzatokról szóló 1990. évi LXV. tv. 9. § (3) bekezdése alapján a hulladékgazdálkodásról szóló 2000. évi XLIII. tv. 21. § (3) bekezdés a) pontjában meghatározott hatáskörét a Duna-Vértes Köze Regionális Hulladékgazdálkodási Társulásra ruházza oly módon, hogy a hulladékgazdálkodási rendszer üzemeltetésére vonatkozó közbeszerzési eljárás keretében a települési szilárdhulladék begyűjtésére, szállítására vonatkozó közbeszerzési eljárást is az önkormányzat helyett folytassa le és az eljárás eredményeként a közszolgáltatási szerződést a nyertes ajánlattevővel kösse meg.

Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás

Szentgyörgyi József bejelenti zárt ülés következik. 
(A zárt ülésről külön jegyzőkönyv készül. Jkv.)

Nyílt ülés II. rész
Napirend 1. pontja:
Projektlehetőség testvérvárosi kapcsolatok keretében (írásos)

Előterjesztő: Szentgyörgyi József polgármester

Szentgyörgyi József köszönti a vendégeket, kiemelve Rousínov (cseh), Prodbranc (szlovák) és Dervio (olasz) polgármesterét.  Bemutatja Halásztelek Város Képviselő-testületét. Jelzi, Erdődi Sándorné képviselő-asszonynak magánügyben el kellett mennie.
(A bemutatkozás után a jelenlévő polgármesterek mutatták be delegációjuk tagjait, majd Rousínov polgármestere tájékoztatást adott a tervezett projektről. Prodbranc és Dervio polgármesterei rövid ismertetést adtak településükről.)
Szentgyörgyi József köszöni a bemutatkozásokat. Elmondja, a város már részt vett az „Európa a Polgárokért 2007-2013 program” projektben, melynek keretében több mint 40 halásztelki lakos volt a német testvérvárosban Leisnigben, valamint közel 30 fő utazott el az olasz testvérvárosba Oggionoba. A téma a városok civil szervezetinek megismerése volt, megtudták milyen lakossági kezdeményezések működnek, amelyek megmozgatják az embereket, melyekről nagyon jó tapasztalatuk, sok élményük van. Bemutatja a Halásztelken működő idősek klubjait. Az eddigi tapasztalatok és a testvérvárosi együttműködések alapján a város szeretne részt venni a programban. Bejelenti, a határozati javaslat elfogadása következik. Felolvassa, majd szavazásra bocsátja a határozati javaslatot.
134/2012.(VIII.27.) számú Képviselő-testületi határozat:

Halásztelek Város Képviselő-testülete úgy dönt, hogy részt vesz a tervezett projekten az “Idősek” témakörben, az “Európa a Polgárokért 2007-2013 program” keretében. Felhatalmazza Szentgyörgyi József polgármestert a szándéknyilatkozat aláírására és a pályázati anyag benyújtására.
Határidő: 
azonnal
Felelős: 
Szentgyörgyi József polgármester



8 igen



0 nem



0 tartózkodás



e l f o g a d v a

Szentgyörgyi József megköszöni a megjelentést, további jó munkát kíván mindenkinek, az ülést bezárja. 
K.m.f.


Baloghné dr. Nagy Edit



Szentgyörgyi József



  jegyző




     polgármester
Jegyzőkönyv hiteléül:





         Erdődi Sándorné                    Papp Kornél 
                        



                           képviselő                       
képviselő


„Kiegészítés a 2012. augusztus 27-én megtartott Képviselő-testületi ülés 125/2012. (VIII.27.) számú határozatához

A Képviselő-testületi ülésen Papp Kornél képviselő úr a Város 2011. évi költségvetése teljesítéséről szóló beszámoló elutasító határozatához - önálló képviselői indítványként - fűzött indoklására az alábbi kiegészítést teszem, mivel erre az ülésen az indítvány előzetes megküldésének hiányában nem volt lehetőségem.

A határidőre elkészített és beterjesztett beszámolót az Önkormányzat könyvvizsgálója auditállta és elfogadásra javasolta, a Magyar Államkincstár pénzügyileg jóváhagyta. 

Halásztelek Város 2011. évi költségvetési kiadási előirányzatai 98,4%-ban, bevételei előirányzatai 98.1%-ban teljesültek, ami kiegyensúlyozott gazdálkodást tükröz. 

A beterjesztésre került beszámoló 15. számú melléklete (2011. évi vagyonmérleg) és a könyvvizsgáló által megállapított tartalék összege megegyezik, összegét tekintve – 108.943 e Ft. (mínusz 108.973 e Ft) Az indoklásban szereplő 14.493 e Ft a költségvetés tartaléka, amely előirányzat, teljesítése nincs. 

7. számú melléklet szerepel a kiküldött anyagban, a közfoglalkoztatottak éves létszámadatait tartalmazza. A 8. számú melléklet a költségvetés része, a 2011. évre vonatkozó kötelezettségvállalásokat tartalmazta, 10. számú melléklet szerepel az anyagban. 

A 16. számú mellékletben a 2011. évi és 2012. évi adat helyes, 2014. utáni hitelállomány nem szereplelt helyesen az excel képletezése miatt, a 2011. évi teljesítés adatára nincs hatással. 

A működési és felhalmozási kiadások mérlegszerű bemutatásakor a folyószámlahitel összege a rövid lejáratú hitelek törlesztése soron mutatkozik. Nem egyezik meg a 2012. december 31-én fennálló folyószámlahitel állományával, hiszen a folyószámlahitel 2011. december 31-én is fennállt, csupán a változást mutatja. 

Az államháztartásról szóló 2011. évi CXCV. törvény 91.§ (2) bekezdésében foglaltaknak megfelelően a zárszámadási rendelet tervezet előterjesztésekor a képviselő-testület részére tájékoztatásul az előírt mérlegek és kimutatások bemutatásra kerültek. Ennek alapján a 2011. évi költségvetés teljesítéséről szóló rendelet megalkotásának jogszabályi akadálya nincs és nem is volt. 

A könyvvizsgálói vélemény a következőket tartalmazza:

A könyvvizsgálat során felülvizsgáltuk, Halásztelek Város Önkormányzata és az önálló gazdálkodási jogkörrel rendelkező intézmények, 2011. évi egyszerűsített éves beszámolóját, annak részeit és tételeit, azok könyvelési és bizonylati alátámasztását az érvényes nemzeti könyvvizsgálati standardokban foglaltak szerint.

Ennek alapján, elegendő és megfelelő bizonyosságot szereztünk arról, hogy az egyszerűsített éves beszámolót a számviteli törvényben, továbbá a vonatkozó kormányrendeletben foglaltak és az általános számviteli elvek szerint készítették. 

Véleményünk szerint az egyszerűsített, éves beszámoló az Önkormányzat 2011. évi költségvetés teljesítéséről, a 2011. december 31-én fennálló vagyoni, pénzügyi és jövedelmi helyzetéről, valamint a működés eredményéről megbízható és valós képet ad.

Szentgyörgyi József 

          Polgármester”

